Na temelju Odluke Gradonačelnika Grada Biograda na Moru KLASA:604-02/20-01/45, UR.BROJ:2198/16-01-20-3 od 08. prosinca 2020. godine, a sukladno Ugovoru o donaciji između OTP Banke d.d. i Grada Biograda na Moru od 08. prosinca 2020. godine (KLASA:604-02/20-01/45, UR.BROJ:2198/16-01-20-2), Gradonačelnik Grada Biograda na Moru, dana 08. prosinca 2020. godine, r a s p i s u j e 

N A T J E Č A J
za dodjelu stipendija studentima iz obitelji slabijeg imovnog stanja 
za akademsku 2020./2021. godinu


I.
Grad Biograd na Moru će za akademsku 2020./2021. godinu dodijeliti stipendije sukladno iznosu od 40.000,00 kuna, za studente koji redovito studiraju na preddiplomskim i diplomskim sveučilišnim studijima, integriranim preddiplomskim i diplomskim sveučilišnim studijima, preddiplomskim stručnim studijima i specijalističkim diplomskim studijima s područja grada Biograda na Moru iz obitelji slabijeg imovnog stanja, u iznosu od 1.000,00 kuna mjesečno. 

II.
Pravo na sudjelovanje u natječaju za stipendiju imaju studenti, izuzev apsolvenata, koji: 
· su državljani Republike Hrvatske, 
· su kao redoviti studenti upisani na preddiplomski, diplomski, stručni studij ili specijalistički diplomski stručni studij u Republici Hrvatskoj, 
· imaju prebivalište na području Grada Biograda na Moru, 
· nemaju stipendiju ili druge novčane potpore za školovanje odobrene od nekog drugog subjekta.

III.
Kriteriji za dodjelu stipendija studentima iz obitelji slabijeg imovnog stanja jesu materijalni i socijalni položaj, a korektivni kriterij je opći uspjeh u prethodnoj godini školovanja, uz ispunjenje navedenog u glavi II. ovog Natječaja. 

1. Materijalni položaj: 
Ovaj uvjet ispunjava korisnik, ako nema mjesečni prihod veći od: 
- samac 5.000,00 kuna 
- dvočlana obitelj 7.000,00 kuna 
- tročlana obitelj 9.000,00 kuna 
- četveročlana obitelj 12.000,00 kuna 
- za svakog daljnjeg člana 1.000,00 kuna. 

Materijalni položaj studenta boduje se kako slijedi: 
1. samac 
- do 3.000,00 kuna 					100 bodova 
- od 3.001,00 do 4.000,00 kuna 			  70 bodova 
- od 4.001,00 do 5.000,00 kuna 			  40 bodova 

2. dvočlana obitelj 
- do 5.000,00 kuna 					100 bodova 
- od 5.001,00 do 6.000,00 kuna 			  70 bodova 
- od 6.001,00 do 7.000,00 kuna 			  40 bodova 

3. tročlana obitelj 
- do 7.000,00 kuna 					100 bodova 
- od 7.001,00 do 8.000,00 kuna			  70 bodova  
- od 8.001,00 do 9.000,00 kuna 			  40 bodova 

4. četveročlana obitelj 
- do 10.000,00 kuna 					100 bodova 
- od 10.001,00 do 11.000,00 kuna 			  70 bodova 
- od 11.001,00 do 12.000,00 kuna 			  40 bodova 

5. za svakog daljnjeg člana 1.000,00 kuna 30 bodova. 

2. Socijalni položaj studenta boduje se kako slijedi: 

1. ako kandidat nema oba roditelja 		60 bodova 

2. ako je kandidatu aktom ovlaštene institucije utvrđen jedan od oblika invalidnosti o 80% i više 60 bodova o manje od 80% 		40 bodova 

3. ako je kandidat iz obitelji koja ostvaruje pravo na stalnu pomoć Centra za socijalnu skrb 
60 bodova 

4. ako kandidat nema jednog roditelja 	40 bodova 

5. ako je kandidat dijete samohranog roditelja koji ne prima financijsku pomoć od drugog roditelja 					20 bodova 

6. ako je kandidat iz obitelji s više djece: 
- za svako predškolsko dijete u obitelji kandidata ili dijete na školovanju u mjestu prebivališta 10 bodova, 
- za svako dijete u obitelji kandidata na školovanju izvan mjesta prebivališta 	20 bodova. 


3. Opći uspjeh u prethodnom školovanju: 

U slučaju istog broja bodova prednost imaju studenti s boljim općim uspjehom u prethodnoj godini školovanja, ukoliko i po tom kriteriju budu izjednačeni prednost se daje studentu na višoj godini studija. 

IV.
Uz zamolbu za dodjelu stipendije kandidati su dužni priložiti: 
1. popunjeni obrazac OTP stipendije (preuzeti ga na stranici www.biogradnamoru.hr), 2. domovnicu (presliku), 
3. uvjerenje o prebivalištu (ne starije od 30 dana), 
4. potvrdu o redovitom studiju u akademskoj 2020./2021. godini, 
5. isprave kojima dokazuju svoj materijalni i socijalni položaj: 
· dokaz o primanjima za sve članove zajedničkog kućanstva za posljednje tromjesečje (za zaposlene članove obitelji – potvrda poslodavca o visini plaće zadnja tri mjeseca prije podnošenja zamolbe; za umirovljenike – preslika odreska o isplati mirovine; za nezaposlene – uvjerenje Hrvatskog zavoda za zapošljavanje o tri zadnje isplaćene naknade, 
· uvjerenje Centra za socijalnu skrb o privremenom uzdržavanju, odnosno dokaz o uplaćenom uzdržavanju od strane roditelja – temeljem presude o razvodu braka ili presude o uzdržavanju). U slučaju da se ne mogu dostaviti prethodno navedene potvrde dostavlja se potvrda Porezne uprave o primanjima za sve članove zajedničkog kućanstva, 
· uvjerenje Centra za socijalnu skrb o ostvarivanju prava na stalnu pomoć pribavljeno u tijeku trajanja natječaja, 
· dokaz da kandidat nema jednog/oba roditelja (smrtni list, potvrda o nestanku osobe),
· dokaz o invalidnosti kandidata, 
· ovjerenu izjavu da je kandidat dijete samohranog roditelja koji ne prima nikakvu financijsku pomoć od drugog roditelja, 
· dokaz da su članovi obitelji kanidata iz obitelji s više djece na redovitom školovanju, odnosno djeca predškolske dobi (original ili ovjerene potvrde – od strane škole/studija o redovitom školovanju braće/sestara, odnosno rodni list za maloljetnu braću/sestre), 
6. presliku svjedodžbe posljednje godine obrazovanja u srednjoj školi za studente prve 
   godine, 
7. ovjeren prijepis ocjena za prethodnu godinu studija za ostale studente (ukoliko 
    fakultet ne izdaje prijepis ocjena po godinana, priložiti presliku cijelog indeksa). 

V.
Prijave se podnose od 08. do 19. prosinca 2020. godine. 

[bookmark: _GoBack]Prijave s potrebnom dokumentacijom (u pdf formatu) predaju se u natječajnom roku na e-mail adresu stipendije@biogradnamoru.hr ili šalju preporučenom poštom na adresu Grad Biograd na Moru, Jedinstveni upravni odjel, Trg kralja Tomislava 5, uz napomenu „Za OTP stipendiju“. Iznimno se mogu predati osobno u prizemlje Grada Biograda na Moru – portiru (u slučaju skorog isteka roka ili nadopune dokumentacije). Zamolbe s nepotpunom dokumentacijom neće se razmatrati. Sve informacije oko natječaja i potrebne dokumentacije mogu se dobiti na sljedeći kontakt: - Nevenka Lukin 023/383-150, - email adresa: stipendije@biogradnamoru.hr Privremena bodovna lista bit će objavljena na službenoj web stranici Grada Biograda na Moru www.biogradnamoru.hr . 

Gradonačelnik
Ivan Knez, dipl. ing. agr., v.r.

